একে তো ফাগুন মাস ……….দারুন এ সময়। মন তাই ভাবছে কি জানি কি হয়? তাইতো কি জানি কী হয়? আসলেই তো! আজ পহেলা ফাগুন। আবার ভাষার মাস। যে ভাষার জন্য রক্ত দিতে হয়েছে সালম বরকত রফিক এর মত নাম না জানা আমার ভাইদের। পিচ ঢালা পথটাকে তারা ফাগুনের লালিমায় লাল করে আমাদের স্বাধীনভাবে বাঁচার স্বপ্ন দেখিয়েছে। সে সময়টিতো বাংলা ফাগুন মাসের ৮ তারিখ ইংরেজি ২১শে ফ্রেব্রুয়ারি ছিল । আজ সেই রক্তঝড়ানো ভাষার মাসে বাংলা ভাষায় বিডিনিউজ টোয়েন্টিফোর ডটকম ব্লগে শততম ব্লগটি লিখতে পেরে নিজেকে সৌভাগ্যবান মনে করছি। তাই সর্ব প্রথম মহান আল্লাহর শুকরিয়া আদায় করছি। শ্রদ্ধা জানাচ্ছি সকল ভাষা সৈনিকদের। শহীদদের আত্মার মাগফেরাত কামনা করছি। যাদের কারনে বাংলভাষায় বাংলা বচনে নিজের ভাবের প্রকাশ ঘটাতে পেরেছি।